**Utleiekontrakt <Niftylift 120T> – Austevoll Utleie AS**

Leietakers navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tlf.nr:\_\_\_\_\_\_\_\_\_\_\_\_\_\_\_\_\_\_\_\_\_

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Postnr:\_\_\_\_\_\_\_\_\_\_\_\_\_\_

Avtalt utleie fra dato:\_\_\_\_\_\_\_\_\_\_\_\_\_ til dato:\_\_\_\_\_\_\_\_\_\_\_\_\_ Antall Dager:\_\_\_\_\_\_\_\_\_\_\_\_

Avtalt pris inkl mva: kr\_\_\_\_\_\_\_\_\_\_\_\_\_\_ ,- Betaling: Kort eller Kontant

Fakturaadresse(epost):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utleier Austevoll Utleie AS (sign.) Leietaker (sign.)

1. Formål.

Denne avtale regulerer betingelser ved leie av lift fra Austevoll Utleie AS. Dersom andre betingelser skal gjelde enn de som fremkommer i denne avtale, skal disse, for å være gyldige, nedtegnes skriftlig og følge som vedlegg til denne avtale.

2. Beregning av leien.

Leietiden løper fra og med den dag liften sendes av Austevoll Utleie AS, eller fra den tid henting er avtalt. Leietiden løper til og med den dag da liften er levert tilbake til depot. Dersom ikke annet er avtalt skal liften leveres tilbake til det depot den ble utlevert fra.

3. Fakturering – Betalingsbetingelser.

Leie faktureres med den til enhver tid gjeldende prisliste. Leien er basert på ett skifts bruk av liften, eller etter gjeldende avtale.

Månedsavtale kan faktureres forskuddsvis hver måned, mens dagleie faktureres etterskuddsvis.

Fakturaer forfaller til betaling 7 dager fra fakturadato med mindre annet er skriftlig avtalt.

4. Hva leiebeløpet inkluderer.

Disponering av den kapital og investeringsrisiko liften representerer.

Forebyggende vedlikehold og sikkerhetsinspeksjoner.

Reparasjoner som følger av normal slitasje, Leietakeren dekker utgifter til drivstoff, etterfylling av motorolje, punktering, transportutgifter fra leveringssted til tilbakeleveringssted, renhold av liften før tilbakelevering, eventuelt forhåndsavtalt forebyggende vedlikehold og utbedring av skader samt forsikring. Se pkt. 8.

5. Utlevering og tilbakelevering.

Risiko og ansvar for liften beror hos leietakeren fra den forlater Austevoll Utleie AS sitt depot.

Austevoll Utleie AS plikter å overlevere liften rengjort og i full driftsmessig stand. Austevoll Utleie AS er ansvarlig for at liften ved utlevering er utformet, utstyrt og vedlikeholdt i henhold til det til enhver tid gjeldende regelverk. Dersom liften avviker fra det som er avtalt, skal leietaker straks underrette Austevoll Utleie AS, som på sin side kan foreta omlevering eller annen rettelse. Etter utløpet av 1 virkedag og der leieren ikke har meddelt Austevoll Utleie AS om feil eller mangler, anses liften å være feilfritt ved utlevering.

Leietakeren er ansvarlig for at liften tilbakeleveres i full driftsklar og rengjort tilstand, fritt fra skader. Mangler på liften vil ved tilbakelevering bli utbedret av Austevoll Utleie AS for leietakers regning. Er ikke liften tilstrekkelig rengjort tilkommer et rengjøringsgebyr.

6. Fremleie.

Leietakeren kan ikke fremleie eller overlate sine rettigheter etter denne avtale til andre eller foreta noen rettslige disposisjoner (overdragelse, pantsettelse el. Lignende.) over liften.

7. Tilsyn og bruk av Liften.

Liften skal utelukkende brukes til slike arbeidsoppgaver og under slike arbeidsforhold det er beregnet for. Leietageren plikter å tilse at Liften i leieperioden kun benyttes av personell som har fått opplæring i dets bruk, og således har den nødvendige ferdighet for å behandle utstyret korrekt og unngå å utsette seg selv eller andre for skade. Det er leietakers ansvar å sette seg inn i retningslinjer for bruk av utstyret og følge brukerveiledninger eller sikkerhetsbestemmelser som gjelder for bruken. Utstyrets angitte kapasitet må ikke overskrides. Leietakeren plikter videre å påse at utstyret beskyttes mot uvedkommende, samt unødig ytre påvirkning. De priser som er angitt i prislisten forutsetter bruk i rent og ikke korroderende miljø. Bruk til sandblåsing, sprøytemaling er ikke tillatt. For bruk til arbeider som utsetter utstyret for spesielle miljømessige belastninger må dette forhåndsavtales, slik at spesielle forebyggende tiltak kan gjøres. Priser for slik beskyttelse vil bli oppgitt på forespørsel. For å forebygge unødig driftsstans/reparasjoner eller at farlige situasjoner skal oppstå som følge av at utstyret er gått i stykker, skal leietageren daglig foreta kontroll av dette og om nødvendig foreta etterfylling av olje, drivstoff etc. Forskrifter om inspeksjon og vedlikehold kan angis skriftlig. Dersom utstyret fungerer utilfredsstillende skal det straks tas ut av bruk. Austevoll Utleie AS skal straks varsles, slik at feilen kan rettes. Når forebyggende vedlikehold er nødvendig blir leietageren på forhånd kontaktet av Austevoll Utleie AS, slik at hensiktsmessig tidspunkt for dette arbeidet kan avtales.

Leietager må ikke foreta endringer eller modifikasjoner av utstyret uten forhåndsgodkjenning av Austevoll Utleie AS.

Austevoll Utleie AS har til enhver tid rett til å inspisere utstyret, og skal av leietager holdes underrettet om hvor dette benyttes under leieperioden.

8. Forsikring – Dekningsomfang.

Leieobjektet er under leietiden forsikret av Austevoll Utleie AS via If forsikring. Forsikringen gjelder for utleieutstyr som befinner seg i Norge. Forsikringen dekker skader som oppstår plutselig og uforutsett i følge vilkår for brann, Tyveri, maskin, hærverk, transport og Skader på eget kjøretøy.

Følgende sikkerhetsforskrifter gjelder for forsikringen: Liften skal være låst med tenningslås (ta ut nøkkel). Tilhengerdrag skal være låst med egen draglås, og tilhengerkobling skal være låst med egen lås. For skader som dekkes av forsikringen må leietakeren betale en egenandel. Egenandelen er på kr.10.000,- per skadetilfelle. Alle mindre skader enn 10.000,- vil bli utbedret av Austevoll Utleie for leietakerens regning.

(Liften tilhører SG Finans, og kan ikke fremleies videre uten samtykke fra SG Finans.

Dersom Austevoll Utleie AS skulle misligholde sine forpliktelser overfor SG Finans overtar SG Finans rettighetene i denne avtale. Fremleietakeren vil i så fall få skriftlig informasjon om dette fra SG Finans. Fremleietakeren forplikter seg da å innbetale alle krav direkte til SG Finans.)

9. Ansvarsbegrensning.

Leietakeren er ansvarlig for alle skader og tap, herunder person-, tings- og formueskader, samt følgeskader, avsavn og indirekte tap som er påført leieren, dennes ansatte, brukeren av utstyret eller tredje mann i forbindelse med leieobjektets transport, plassering eller bruk (inklusive evt. Driftsforstyrrelser). Austevoll Utleie AS kan ikke gjøres ansvarlig for slike skader som nevnt med mindre Austevoll Utleie ASs personell har voldt skaden forsettlig, eller selskapet som sådan har opptrådt grovt uaktsomt. Austevoll Utleie AS er under enhver omstendighet ikke ansvarlig for indirekte tap. Austevoll Utleie AS innestår ikke for at det aktuelle utstyr tilfredsstiller leietakerens behov.

10. Oppsigelse – heving – mislighold.

Utleieforhold uten forhåndsavtalt leietid, kan sies opp av leietakeren med en arbeidsdags varsel. Utleieforhold med forhåndsavtalt utleietid/pris løper i den avtalte periode, dersom ikke spesielle oppsigelsesvilkår er avtalt. Dersom leietakeren misligholder sine forpliktelser, derunder unnlater å betale leie og/eller eventuelle tillegg i rett tid, samt at utstyret ikke behandles av leietaker med rimelig skånsomhet, kan Austevoll Utleie AS heve avtalen omgående og kreve utstyret tilbakelevert. I tillegg kan Austevoll Utleie AS kreve erstatning i henhold til norsk lov. Leietaker kan heve avtalen dersom Austevoll Utleie AS ikke foretar vedlikehold og reparasjoner på en tilfredsstillende måte.